Cetalgen na začiatku tehotenstva
Dobrý deň, bola som chorá a mala som vysoké horúčky, tak som si dala liek Cetalgen. Pár dní na to som zistila, že som tehotná (približne v 6 týždni) . Mohol liek uškodiť plodu?
Ďakujem za odpoveď.
Dobrý deň,
Ďakujeme za vašu otázku. Liek Cetalgen sa nemá užívať počas tehotenstva pokiaľ potenciálny prínos pre pacienta neprevyšuje potenciálne riziko pre plod. Liek je kontraindikovaný v 3. trimestri tehotenstva.
Na základe vyššie uvedených informácii nie je možné vyhodnotiť riziká po jednorázovom podaní lieku Cetalgen pre plod. Ak máte pochybnosti, obráťte sa na svojho lekára- gynekológa.
Prajem pekný zvyšok dňa.
S pozdravom
Mgr. Tamara Jakúbeková